open-index/open-wikipedia-markdown huggingface dataset:
Palle Rosenkrantz

:*Flere personer har hatt samme navn. For artikkel om lensherren på [[Agder]] på 1600-tallet, se [[Palle Rosenkrantz (1588–1651)]]*

**Palle Rosenkrantz** (1867-1941) var en dansk baron, jurist, forfatter og oversetter.

Etter en offentlig skandale der han ble beskyldt for underslag, måtte Rosenkrantz oppgi sitt virke som jurist. Han begynte å skrive for å brødfø familien, og utga etterhvert et åttitalls bøker. Han arbeidet også for avisen Politiken, oversatte, skrev teaterstykker og hørespill. I perioden 1911&ndash;25 skrev han dessuten manuskript til tolv stumfilmer. Fram til første verdenskrig skal han ha vært Danmarks mest produktive og mest solgte forfatter.

Rosenkrantz regnes som forfatter av den første danske kriminalroman, med *Hvad Skovsøen gemte* i 1903. 

Flere av Rosenkrantz bøker hadde tilsnitt av sosialkritikk. Utover sitt forfatterskap arbeidet han i den offentlige debatt og holdt foredrag for en reform av den danske strafferettspleien, særlig for en adskillelse av den dømmende makt og anklagerembedet som ikke ble gjennomført før i 1919.

Han var sønn av baron Iver Holger Rosenkrantz (1813–73).

## Se også
* Palle Rosenkrantz-prisen

## Referanser


## Eksterne lenker
* 
* 
*  Kochs krimier – Om Hvad Skovsøen gemte og Rosenkrantz
*  Kriminallitterære nyheder: «Rosenkrantziana I»
*  Kriminallitterære nyheder: «Rosenkrantziana II»
*  Palle Rosenkrantz gravsted
Ola Lindh

**Ola Lindh** (født 12. juni 1977) er en norsk slagverker og vibrafonist i Made in Corea, et band inspirert av Chick Corea. Made in Corea har spilt en rekke konserter og gjennomført prosjekter i mange ulike formater, der det meste av Coreas ulike genre/stilarter presenteres. Made in Corea hadde gleden av å spille med Corea selv, på Kongsberg Jazzfestival i 2005 og i Lillestrøm i 2019 da Corea var invitert som bandets stjernesolist på to konserter der hans største verker fra 1970-tallet stod på repertoaret.  

Lindh er også delaktig i bandet Dead Dino Storage, som blant annet spiller musikk av Frank Zappa. 

## Plateinnspillinger
* Panzerpappa – *Korallrevens Klagesang* (2006)
* Panzerpappa – *Farlig Vandring* (2004)
* SUAN – *The Excellent Weakness* (2005)
Christopher Ironside

**Christopher Ironside** (1913–1992) designet ulike mynter for Royal Mint, blant annet baksidene på de nåværende britiske myntene 50 pence, 10 pence, 5 pence, 2 pence og 1 penny pluss den tidligere Half Penny-mynten.

## Referanser


## Eksterne lenker
* 
*
Mary Howard, hertuginne av Richmond

**Mary Howard, hertuginne av Richmond** (født 1519, død 7. desember 1557) var datter av Thomas Howard, 3. hertug av Norfolk og Elizabeth Stafford, datter av Edward Stafford, 3. hertug av Buckingham.

Mary var ved hoffet som hoffdame for Anne Boleyn og Anna av Kleve. Hun var søster av poeten Henry Howard, jarl av Surrey, som var en barndomsvenn av kong Henrik VIII av Englands sønn utenfor ekteskap med Elizabeth Blount, Henry FitzRoy, 1. hertug av Richmond og Somerset. Det var dronningen selv, Anne Boleyn, som arrangerte ekteskapet mellom Henry Howard og Frances de Vere i 1532, og samtidig mellom Mary Howard og Henry FitzRoy som ble gift den 28. november 1533.

Henry FitzRoy var yndlingssønnen til kongen, spesielt siden han ellers var uten en mannlig arving, og det var snakk om å gjøre ham offisielt til arving av tronen – hvilket ville ha gjort Mary til Englands dronning. Knapt 19 år gammel blir den unge hertugens lovende karriere brått avbrutt i 1536. For en tid hadde han sett meget dårlig ut og mange historikere mener det er sannsynlig at han led av sykdommen tuberkulose. Han dør av sykdommen den 18. juni 1536) ved St. James's Palace. Hans gravkammer er i kirken i Framlingham i Suffolk.

Etter at hennes ektemann var død tok Mary Steward omsorgen for sine nevøer etter hennes brors død. Det synes ikke som om hun giftet seg igjen. Hun døde i 1557, 38 år gammel.

## Referanser


## Litteratur

*
Lasisk

**Lasisk** (eller **lazisk**) er et kartvelsk språk som snakkes av ca. 150&nbsp;000&nbsp;mennesker i Tyrkia. Av georgiske myndigheter anses lasisk og mingrelsk som ett språk, men de fleste språkforskere ser på dem som to ulike språk, siden de ikke er innbyrdes forståelige. Lasisk brukes for det meste i uformelle sammenhenger. I formelle sammenhenger bruker talerne sitt lands offisielle språk, tyrkisk eller georgisk.

## Referanser
Sidi Barrani

**Sidi Barrani** er en landsby i Egypt, nær Middelhavet, om lag 95 kilometer øst for grensen til Libya og om lag 240 kilometer fra Tobruk. Det er mest beduiner som bor i Sidi Barrani og stedet er lite besøkt av turister. Stedet er mest kjent for å være den italienske hærens østligste punkt ved invasjonen av Egypt under andre verdenskrig.

## Eksterne lenker
*
Einar Mjølsnes

**Einar Mjølsnes** (født 20. mai 1952 i Haugesund) er en norsk folkemusiker (hardingfele), komponist og arrangør.

Han jobber som fylkesmusiker i folkemusikk i Hordaland og som frilansmusiker. I 1997 ble han tildelt Osaprisen fra Ole Bull-akademiet. Han spiller blant annet i folkemusikkgruppen *Gamaltnymalt* sammen med Sigrid Moldestad og Håkon Høgemo. Trioen vant Spellemannprisen 2005 i klassen folkemusikk/gammeldans for debutalbumet *Gamaltnymalt*.

Han har deltatt på en rekke innspillinger og festivaler og samarbeidet med artister som Gabriel Fliflet, Ivar Kolve, Geir Botnen, Øystein Sunde, Kari Bremnes, Lars Klevstrand og Sondre Bratland.

## Diskografi
* *[[Nordhordlandsslåttar]]* (2002)
* *[[Gamaltnymalt]]* (2005), med Sigrid Moldestad og Håkon Høgemo
* *[[Nordhordlandsslåttar II]]* (2009), med Frank Rolland & Anette Thorsheim
* *[[Slåttar etter Anders Sagen]]* (2015)

### Christiania Fusel & Blaagress
* *[[Som varmt hvetebrød i tørt gress]]* (1972)

### [[Fryd (band)|Fryd]]
* *[[Fryd (Fryd-album)|Fryd]]* (1998)

### [[Fyhnd]]
**[[Fyhnd (album)|Fyhnd]]* (2008)

### Deltar på
* Kari Bremnes & Lars Klevstrand: *[[Tid å hausta inn]]* (1983)
* Johannes Kleppevik: *[[North Atlantic Ocean]]* (1984)
* Øystein Sunde: *[[Øystein Sunde i boks]]* (1985)
* Øystein Sunde: *[[Kjekt å ha]]* (1989)
* Øystein Sunde: *[[Øystein Sundes 40 beste]]* (1990)
* Fliflet/Hamre: *[[Ivar Aasen goes Bulgaria]]* (1994)
* Sondre Bratland: *Luftslott i det blå* (1995)
* Jonas Fjeld, Sondre Bratland, Vibeke Saugestad & Gunn Heidi Larsen: *[[Hank Williams på Norsk]]* (1995)
* Sondre Bratland: *[[Atterklang]]* (1996)
* Rita Eriksen & Dolores Keane: *[[Tideland]]* (1996)
* Kjersti Wiik: *[[Strilesølv &ndash; Folketonar frå Nordhordland]]* (1997)
* Johannes Kleppevik: *[[Langs kysten]]* (1997)
* Heilo: *[[Devil's Tune: Ethnic Music From the Twilight Zone]]* (1998)
* Øystein Sunde: *[[Nå er begeret nådd]]* (1999)
* Kjersti Wiik: *[[Ro, ro til Siraland]]* (1999)
* Håkon Høgemo: *[[Solo (Håkon Høgemo-album)|Solo]]* (2000)
* Norild Records: *[[Torader 1]]* (2000)
* Småkvedarane: *[[Småkvedarane frå Voss syng]]* (2000)
* Sondre Bratland: *[[Syng meg heim]]* (2005)
* Øystein Sunde: *[[Sundes verden]]* (2006)
* Øystein Sunde: *[[Sundes verden &ndash; 52 av de aller beste]]* (2006)
* Tørvikbygd: *[[Tørvikbygd (album)|Tørvikbygd]]* (2007)
* Leif Rygg & Håkon Høgemo: *[[Budeiene på Vikafjell &ndash; Slåttar og tonestykke etter Sjur Helgeland]]* (2008)
* Music Export Norway: *[[Norway World and Traditional 2nd Edition]]* (2008)
* Kjersti Wiik: *[[Kvilestein &ndash; Religiøse folketonar og slåttar]]* (2009)
* Heilo: *[[Norske ballader]]* (2010)
* Kirkelig Kulturverksted: *[[Våkenatt for Hardanger]]* (2010)
* Sondre Bratland: *[[Gje meg handa di &ndash; utvalde viser & salmer]]* (2015)

## Referanser


## Eksterne lenker
*
Made in Corea

**Made in Corea** er et jazzband som spiller musikk av Chick Corea.

Bandet ble dannet i februar 2001. 

## Medlemmer
*Ola Lindh (vibrafon)
*Jarle G. Storløkken (gitar)
*Fredrik Jørgensen (bass)  
*Erik Jøkling Kleiva (slagverk)

## Eksterne lenker
*
Læreboknormalen av 1959

**Læreboknormalen av 1959** var en reform for bokmål og nynorsk som hadde til hensikt å lage en strammere norm for lærebøkene i skolen. Det gis ofte et feilaktig inntrykk av at det ikke fantes en læreboknormal før 1959. Læreboknormalen er alltid den alminnelige rettskrivningen unntatt sideformene. Det mange mente var et problem, var at 1938-rettskrivningen hadde for mange valgfrie hovedformer. Poenget med læreboknormalen av 1959 var derfor å gjøre flere hovedformer (der det var dobbeltformer) enten til sideformer eller ta dem ut av rettskrivningen. Det ble også gjort andre endringer enn disse rangeringene, derfor er ikke «læreboknormal» en helt presis betegnelse på denne reformen. Den var i virkeligheten en revisjon av 1938-rettskrivningen.

Denne bredere revisjonen var delvis et forsøk på å roe ned språkstriden som raste i Norge på denne tiden (se foreldreaksjonen mot samnorsk). En alminnelig oppfatning er at denne revisjonen var «et halvt skritt tilbake» i forhold til 1938-reformen. Dette var imidlertid ikke nok til å stagge striden, da språknormeringen fremdeles bygde på den samme språkpolitikken som 1938-reformen, nemlig «samnorsk folkemål». Dette skyldtes blant annet at normalen ble utviklet av Norsk språknemnd, en institusjon som ble opprettet av Stortinget åtte år tidligere, med samnorsk folkemål som sitt mandat. 
__NOTOC__
## Endringer
### Bokmål
For bokmålet gjorde reformen at ord med *-ere* nå fikk dobbelkonsonant («plassere», «trafikkere»), i tillegg til flere andre, som «allmenn», «kapitel» «kupp». Innenfor bokmål ble mange enkeltord som hadde vært valgfrie, ble present i en hovedform som skulle stå i lærebøkene, og en sideform elevene kunne velge. I bøkene skulle stå «dogg», «golv», «mjøl», «trøtt», «rein», «sein», «rød», «nød» - mens elever som ønsket det, kunne bruke sideformene (dugg), (gulv), (mel), (trett), (ren), (sen), (raud) og (naud).

Noen ord på *hv-* i stedet fikk *v-*, som «verken eller». Antallet valgfrie former ble innskrenket, og det var de mest fornorskede formene som ble hovedformer. Eksempelvis ble «vatn», «ramn», «botn», «dokke», «mjøl» og «bein» hovedformer som lærebøkene måtte bruke. Formene «vann», «ravn», bunn, «dukke», «mel» og «ben» ble stående som sideformer (klammeformer). Mer generelt ble antall ord med obligatorisk diftong, *a*-endelse i bestemt form entall, og *a*-endelse i preteritum, kraftig redusert.

### Nynorsk
Nynorsken fikk gjeninnført noen gamle former som hadde blitt fjernet i tidligere reformer. Kløyvd infinitiv ble sideform, og infinitiv kunne nå valgfritt ende på *-a* eller *-e.* 

Mange av endringene i nynorsk innebar en tilnærming til bokmål, ettersom «seter», «skremme» og «sprek», mens (sæter), (skræme) og spræk) ble sideformer, mens «høre» og «kjøre» var like bra som «høyre» og «køyre». 

## Referanser


## Eksterne lenker
* Språkrådet: *Ny læreboknormal* – kopi av læreboknormalen av 1959
* Masteroppgave om Aps språkpolitikk (1929-1990)
Melvins

**Melvins** er et amerikansk rockeband fra Montesano, Washington. Bandet er kjent for sin innflytelse på sjangeren som senere fikk navnet grunge.

## Diskografi

### Studioalbum og EP-plater

* *Six Songs* (1986, C/Z Records)
* *Gluey Porch Treatments* (1987, Alchemy Records)
* *Ozma* (1989, Boner Records)
* *8 Songs* (1991, C/Z Records)
* *10 Songs* (1991, C/Z Records)
* *Bullhead* (1991, Boner Records)
* *Eggnog* (1991, Boner Records)
* *King Buzzo* (1992, Boner Records)
* *Dale Crover* (1992, Boner Records)
* *Joe Preston* (1992, Boner Records)
* *Lysol* (1992, Boner Records)
* *Houdini* (21. september 1993, Atlantic Records)
* *Prick* (August 1994, Amphetamine Reptile Records)
* *Stoner Witch* (September 1994, Boner Records)
* *Stag* (15. juli 1996, Boner Records)
* *Honky* (5. mai 1997, Amphetamine Reptile Records)
* *The Maggot* (17. mai 1999, Ipecac Recordings)
* *The Bootlicker* (23. august 1999, Ipecac Recordings)
* *The Crybaby* (7. februar 2000, Ipecac Recordings)
* *Electroretard* (6. februar 2001, Man's Ruin Records)
* *Hostile Ambient Takeover* (15. april 2002, Ipecac Recordings)
* *(A) Senile Animal* (10. oktober 2006, Ipecac Recordings)

### Konsertalbum

* *Your Choice Live Series Vol.12* (1991, Your Choice Records)
* *Alive at the F*cker Club* (1998, Amphetamine Reptile Records)
* *Live at Slim's 8-Track Tape* (1999, Life is Abuse Records)
* *Colossus of Destiny* (16. april 2001, Ipecac Recordings)
* *A Live History of Gluttony and Lust* (16. mai 2006, Ipecac Recordings)

### Sammen med andre

* *Millennium Monsterwork 2000* med Fantômas (1. april 2002, Ipecac Recordings)
* *Pigs of the Roman Empire* med Lustmord (23. august 2004, Ipecac Recordings)
* *Never Breathe What You Can't See* med Jello Biafra (19. oktober 2004, Alternative Tentacles Records)
* *Sieg Howdy!* med Jello Biafra (26. september 2005, Alternative Tentacles Records)
## Eksterne lenker
* 
*
Óscar Sevilla

**Óscar Miguel Sevilla Ribera** (født 29. september 1976) er en spansk tidligere landeveissyklist som syklet for UCI Kontinental Tour-laget Relax GAM. Han var en utpreget klatrer med mange sterke resultater i etapperitt, som i Tour de France og Vuelta a España der han flere ganger var blant de ti beste i sammendraget.

Sevilla var blant de trettitalls profesjonelle syklister som i 2006 ble navngitt som klienter av dopinglegen Eufemiano Fuentes.

## Referanser


## Eksterne lenker
* 
*
Fotballgolf

**Fotballgolf** () er et ballspill som er en blanding mellom fotball og golf, tidligere kjent som **putball**. Spillet går ut på å få ballen ned i et visst antall hull på færrest mulig spark, og kan spilles enten som individuell konkurranse eller som lagkonkurranse med inntil fire spillere pr. lag.

## Historie
Footgolf oppsto i Nederland i 2008, skapt av Bas Korsten og Michael Jansen. Den første offisielle turneringen ble holdt i 2009 på Golfbaan Het Rijk van Nijmegen. Siden da har sporten vokst raskt og spilles nå over hele verden.

## Spillet
Spillet går ut på å sparke en ball fra utsparkstedet (tee-boks) og ned i et 28&nbsp;cm dypt hull med diameter 50–52&nbsp;cm (footgolf cup) på færrest mulig tilslag. Idretten spilles med fotballer i størrelse 5 og grussko, man spiller på golfbaner eller spesialdesignede footgolfbaner.

Footgolf spilles over hele verden og er kjent for å være raskere å spille, lettere å lære og mer økonomisk enn tradisjonell golf. Sporten er perfekt for de som elsker fotball, men som også vil prøve noe nytt og utfordrende. Med sin enkle læringskurve og morsomme natur, er footgolf en sport som passer for alle aldre og ferdighetsnivåer.

Da spillet var kjent som putball hadde noen av hullene putballhindre som skulle passeres. Disse hindrene var; Tunnelen, Vinduet, Kurven og Labyrinten.

## Footgolf i Norge
FootGolf Norge (FGN) ble dannet som et nytt forbund i 2020 og har i dag rundt 100 aktive spillere. Norge var tidlig ute med footgolf, og det første landslaget stilte til VM i 2016 i Argentina. I dag finnes det i underkant av ti 18-hulls baner, og enda flere med ni hull, rundt om i landet.

### Turneringer og arrangementer
Forbundet arrangerer flere turneringer gjennom året, inkludert Norwegian Open på Romerike Golfklubb, som per 2024 er den største turneringen på norsk jord. Denne turneringen tiltrekker seg noen av verdens beste spillere.

### Norges Putballforbund
Norges Putballforbund (NPF) ble stiftet 17. juli 2002, men ble lagt ned 21. oktober 2015.

## Eksterne lenker
* Footgolf Norge
Alessandro Rosina

**Alessandro Rosina** (født 31. januar 1984 i Cesena i Italia) er en fotballspiller for Zenit. Han debuterte i Serie A for Parma FC mot Juventus 16. februar 2003, men spilte en halv sesong i Serie B for Hellas Verona FC før han gikk til Torino i 2005.

## Referanser


## Eksterne lenker
* 
*  Spillerstatistikk fra La Gazzetta dello Sport
*  Rosina - calcio-talenti.it
Grevens tid

**Grevens tid** brukes både om den såkalte Grevefeiden i Danmark på 1500-tallet og om styret til grev Per Brahe d.y. i 1600-tallets Finland og som var kjent for sin mildhet. Finland var på denne tiden underlagt Sverige.

Uttrykket «å komme i grevens tid» betyr å komme i akkurat rette øyeblikk, gjerne også med bibetydning at det er i siste liten. Denne bruken av uttrykket skriver seg antagelig fra Sverige, hvor dette henspiller på den gamle sedvanen om å komme sent, og jo finere/høyere status en hadde, desto senere kom en, og den siste som kom var greven (med mindre noen fra kongefamilien var med), jamfør også uttrykket «fint folk kommer sent».

## Referanser
Arnold Machin

**Arnold Machin** (født 30. september 1911, død 9. mars 1999) var en britisk kunstner, skulptør og mynt- og frimerkedesigner.
Han har laget et portrett av dronningen som blir brukt på mange frimerker og mynter, inkludert de første One Penny myntene.

## Referanser
Sjette armé (Tyskland)

**Sjette armé** (*6. Armee/Armeeoberkommando 6 (AOK 6)*) var navn på to tyske armé, virksomme under andre verdenskrig. 

Den opprinnelige sjette armé er mest kjent for sin innsats i slaget om Stalingrad hvor den til sist måtte overgi seg den 2. februar 1943.  Den ble også kjent for de krigsforbrytelser (som drap av mer enn  jøder ved Babij Jar i september 1941) som den begikk under Walter von Reichenau under Operation Barbarossa.

## Vestfronten 1940

Arméen var en del av armégruppe B hvis hovedsaklige oppdrag var å binde de allierte styrkene i strid nord for armégruppe As planlagte fremrykking gjennom Ardennene.

### Organisasjon
Arméens organisasjon den 10. mai 1940:
* XXVII. Armeekorps 
*IV. Armeekorps 
*XI. Armeekorps 
*VI. Armeekorps 
*XXXX. Armeekorps

## Barbarossa

### Organisasjon
Arméens organisasjon den 5. juni 1941:
*XVII. Armeekorps 
*LV. Armeekorps 
*XXIX. Armeekorps 
*III. Armeekorps 
*XXXXVIII. Armeekorps 
*XXXXIV. Armeekorps

## Kaukasus

### Organisasjon
Arméens organisasjon den 4. juli 1942:
*XXIX. Armeekorps 
*XXXX. Armeekorps 
*VIII. Armeekorps 
*XVII. Armeekorps 
*LI. Armeekorps 

## Stalingrad

### Organisasjon
Arméens organisasjon:
* IV. Armeekorps (Erwin Jaenecke)
* VIII. Armeekorps (Walter Heitz)
* XI. Armeekorps (Karl Strecker)
* XIV. Panzerkorps (Hans-Valentin Hube)
* LI. Armeekorps (Walter von Seydlitz-Kurzbach)

## Romania

Atter igjen skulle 6. Armee holde en utsatt frontlinje med en rumensk armé på hver flanke. Da Den 2. ukrainske front og den 3. ukrainske front brøt igjennom fronten ble 6. Armee omringet. Da senere  Romania byttet side var hoveddelen av arméen umulig å berge, og den ble således tvunget til å kapitulere nok en gang.

### Organisasjon
Arméens organisasjon den 15. august 1944:
*XXX. Armeekorps
*LII. Armeekorps
*XXXXIV. Armeekorps
*VII. Armeekorps

## Operation Frühlingserwachen

### Organisasjon
Arméens organisasjon den 19. februar 1945:
* I. Kavallerie-Korps 
*IV. SS-Panzerkorps 
*III. Armeekorps 
*II. ungarisches AK 

## Øverstkommanderende
Arméns befälhavare:
* Generalfeldmarschall Walter von Reichenau 20. oktober 1939–1. desember 1941 
* Generalfeldmarschall Friedrich Paulus 1. januar 1942–31. januar 1943 (krigsfange) 
* Generaloberst Karl-Adolf Hollidt 6. mars 1943–22. november 1943
* General der Artillerie Maximilian de Angelis 22. november 1943–19. desember 1943 
* Generaloberst Karl-Adolf Hollidt 19. desember 1943–25. mars 1944 
* General der Panzertruppe Sigfrid Henrici 25. mars 1944–7. april 1944 
* General der Artillerie Maximilian de Angelis 8. april 1944–17. juli 1944 
* General der Artillerie Maximilian Fretter-Pico 18. juli 1944–22. desember 1944 
* General der Panzertruppe Hermann Balck 23. desember 1944–8. mai 1945 

## Referanser


## Litteratur
* Bernd Boll, Hans Safrian: *Auf dem Weg nach Stalingrad. Die 6. Armee.* 1941/42, S. 260 ff. In: Hannes Heer, Klaus Naumann (Hrsg.): *Vernichtungskrieg. Verbrechen der Wehrmacht 1941 bis 1944.* Hamburg 1995, .
Reinaknuten

**Reinaknuten** (også kalt *Reinarknuten* og *Regnaknuten*) er et fjell i Hjelmeland kommune i Rogaland. Det har en høyde på 787 meter over havet. Fjellet ligger på sørsiden av Tysdalsvannet, der fjellet reiser seg loddrett mot toppen. På toppen av fjellet har man utsikt over hele Ryfylke.

Fjellet er tegnet inn som et militært punkt på et militært kart fra 1926. Varden ble bygget rundt første verdenskrig, da Anders og Peder Dalen ble beordret til å bygge den.

Åpningen mellom Regnaknuten og Lauvåsen, på andre siden av Tysdalsvatnet, kalles på folkemunne for Bjørheimskjeften. Bjørheimskjeften er fra gammelt et innseilingsmerke for sjøfolk som kom fra Stavanger.

Ruten til Reinaknuten er første del av en gammel ferdsels- og driftevei til Årdal og Årdalsheiene. I løpet av ruten møtes grensen mellom Strand- og Hjelmeland kommune.

Det er for øvrig både en østre (austre)- og en vestre Reinaknute. Det er den vestre som blir referert til når folk flest omtaler Reinaknuten.

## Referanser




## Eksterne lenker
* Ut.no Reinaknuten
Sveits’ parlament

**Sveits' parlament** (fransk: *Assemblée fédérale*, italiensk *Assemblea federale*, tysk: *Bundesversammlung*, retoromansk: *Assamblea federala*), består av to likestilte kamre, Nasjonalrådet med 200 medlemmer og Stenderrådet med 46 medlemmer. De to kamrene utgjør tilsammen forbundsstaten Sveits' lovgivende makt. Medlemmene av de to kamrene velges for fire år av gangen. Nasjonalrådet og Stenderrådet holder vanligvis atskilte møter. 

## Nasjonalrådet
Nasjonalrådet (tysk: *Nationalrat*, fransk: *Conseil national*, italiensk: *Consiglio nazionale*) består av 200 medlemmer og er landets folkevalgte forsamling. Valg til Nasjonalrådet foregår etter proporsjonal representasjon med kantonene som valgkretser. Alle kantoner har rett til å velge minst én representant, uavhengig av kantonens størrelse. Kvinner fikk stemmerett til Nasjonalrådet i 1971. Stemmerettsalderen er fra 1991 av 18 år.

## Stenderrådet
Stenderrådet (tysk: *Ständerat*, fransk: *Conseil des Etats*, italiensk: *Consiglio degli Stati*) er et organ for representasjon av kantonene, delstatene i den sveitsiske konføderasjonen. Stenderrådet har 46 medlemmer. Kantonene har to representanter hver uavhengig av folketall, da slik at halvkantonene (Obwalden, Nidwalden, Basel-Stadt, Basel-Land, Appenzell Ausserrhoden og Appenzell Innerrhoden) har en representant hver.

## Den forente forbundsforsamlingen
Den forente forbundsforsamlingen (tysk: *Vereinigte Bundesversammlung*, fransk: *L’Assemblée fédérale (Chambres réunies)*, italiensk: *L’Assemblea federale plenaria*) utgjøres av Nasjonalrådet og Stenderrådet i fellesskap.

Den forente forbundsforsamlingen velger Forbundsrådet som er Sveits' regjering. Valget skjer etter formannskapsprinsippet, det vil si slik at alle de største partiene er representert. Forbundsrådet har sju medlemmer og en funksjonstid på fire år, som er den samme som det parlamentet har. Forbundspresidenten velges for ett år av gangen blant regjeringens medlemmer og fungerer som den første av likemenn. 

Representantene i de to kamrene møtes også som en forent nasjonalforsamling for behandling av bestemte saker knyttet til valg, løsning av kompetansekonflikter mellom føderale organer, samt benådninger.

## Referanser


## Eksterne lenker
* 
* Dret sveitsiske parlamentet
RCTV

**Radio Caracas Televisión** (***RCTV***) er en privat fjernsynskanal i Venezuela med hovedkvarter i Caracas. Kanalen ble tildelt sin sendingskonsesjon av Venezuelas militærdiktator Marcos Perez Jiménez 15. november 1953, og sprang ut fra landets eldste radiokanal, Radio Caracas Radio, grunnlagt 1930. RCTV er en av Venezuelas mest populære TV-kanaler, og har vært kritisk til Hugo Chávez'  styre, som den har ment var autoritært. Kanalen er først og fremst kjent for sine såpeoperaer og underholdninsprogram.

Kanalen fikk ikke lenger fornyet sin konsesjon som allmennkringkaster av den venezuelanske regjeringen, da konsesjonen gikk ut i mai 2007. Begrunnelsen var at RCTV hadde brutt en rekke av konsesjonsvilkårene;som minimumskrav til nasjonalt produserte programmer; vilkår for reklamesendinger og brudd på skatteloven, i tillegg til at noen mener kanalen aktivt støttet militærkuppet mot Chávez-regjeringen i 2002.Frekvenser og sendere ble tildelt den statlig finansierte stasjonen TVes. RCTV har fortsatt konsesjon for å sende over satellitt og kabel, og sender i tillegg over internett. RCTVs sendinger er svært populære og har fortsatt flere seere enn alle de offentlige tv-kanalene til sammen.

I mai 2007 var det store protestdemonstrasjoner i Venezuela mot at den opposisjonelle kanalen ikke fikk fornyet sin konsesjon. Utenlandske observatører har uttrykt bekymring over pressefriheten i landet.

## Eksterne lenker
* 
* Free RCTV – kampanje fra Human Rights Foundation mot stengningen av RCTV
Frøysnes

**Frøysnes** er en bygd i Bygland kommune i Agder fylke. Den ligger 13 km nord for kommunesenteret Bygland. Bygda ligger på vestsiden av Åraksfjorden, som er en del av Byglandsfjorden.

Kjente mennesker med tilknytning til Frøysnes er dikteren Hans E. Kinck, bibeloversetter Alexander Seippel og lensmann og statsråd Lars Knutson Liestøl, som alle bodde på Frøysnes i perioder på 1800-tallet.

## Referanser
Kongsvold Fjeldstue

**Kongsvold Fjeldstue** er et hotell og tidligere skysstasjon på Dovrefjell i Trøndelag. De eldste bygningene på stedet er fra 1720. Både Pilegrimsleden og Kongeveien går gjennom tunet. Frederik IV av Danmark og Norge har, som en av mange, besøkt lokaliteten. Hotellet er også utgangspunkt for flere av DNTs ruter.

På Kongsvold fjeldstue finnes en utstilling om verneområdene i nærheten, og om Kongsvolds historie, samt en samling med historiske gjenstander fra fjellstuedriften. 150 meter lenger syd retning Hjerkinn ligger Kongsvoll fjellhage og en forskningsstasjon drevet av Vitenskapsmuseet i Trondheim, anlagt av Thekla R. Resvoll.

## Historikk
Ferdselen mellom Trøndelag og Østlandet har i århundrer gått over Dovrefjell. Nidaros sin betydning som kongssete var lenge det viktigste grunnlaget for reiser over fjellet.
Etter kristningen av Norge begynte pilegrimene å søke mot Olav den helliges grav og Olavskilden. Denne ferdselen varte helt frem til reformasjonen i 1536. I mange hundre år foregikk all ferdsel over fjellet til fots eller på hesteryggen gjennom tunet på Kongsvold. Fjellstuene bød på mat og husly for alle slags farende folk.

Alt på 1100-tallet ble det etablert sælehus, ­den tids selvbetjeningshytte på fjellovergangene for å gjøre turen over fjellet tryggere for veifarende. Senere kom fjellstuene.
Kongsvold fjeldstue fikk offisiell status som statlig fjellstue i 1670. Opprinnelig het fjellstua *Holet* og lå to km lenger nord i Drivdalen, der Vårstigen starter. I 1701 gikk det et ras som tok med seg et halvt hus. Da ble det bestemt å flytte Kongsvold til dagens plassering. Der ble Kongsvold bygd opp igjen. Navnet Kongsvold fikk fjellstuen i 1704, bestemt av Kong Fredrik IV.  I 1712 startet byggingen av det nye Kongsvold, men under den store nordiske krig i 1718 ble Kongsvold og de andre fjellstuene på Dovrefjell (Drivstua, Hjerkinn og Fokstua) brent. I all hast gjorde de norske soldatene tiltak for å forhindre at Karolinerne skulle finne mat og beskyttelse på fremrykking over fjellet sørover. Det stanset svenskene, og den svenske fortroppen snudde bare 10 km nord for Kongsvold Fjeldstue. Gjenreisningen av fjellstuen der den nå ligger startet i 1720.  

Alle Statens Fjellstuer i Sør-Norge ble etterhvert overdratt til private. Kongsvold ble testamentarisk tilbakeført til statlig eierskap på 1970-tallet av den siste private eieren, Per Holaker.

## Bygningene
Stedet består av 20 bygninger rundt et tun, og har i alt 74 sengerplasser. 

De eldste delene av hovedbygnigen på tunet er 1720.  
I perioden 1979 - ca. 1990 har det pågått et stort restaureringsarbeid i nært samarbeid med Riksantikvaren. 
Det gamle skyssmiljøet er tatt vare på både inn- og utvendig.

## Dagens virksomhet
Kongsvold Fjeldstue driver overnatting, kro- og restaurant og organiserer utflukter på Dovrefjell. Stedet benyttes også til konferanser og kulturarrangementer.
Miljøverndepartementet er eier.

## Eksterne lenker
* 
* Kongsvoll fjellhage hos Vitenskapsmuseet, NTNU 
*
Fjeld

Personer med **Fjeld** som etternavn:

* Helge Fjeld, fotballspiller
* Jonas Fjeld, musiker
* Kristian Fjeld, landbruksminister
* Ruth Vatvedt Fjeld, professor i leksikografi
* Tholf Fjeld, Milorg-medlem
* Tove Fjeld, botaniker og biologiprofessor
* Heidi Fjeld, norsk sosialantropolog
;Se også
* Jonas Fjeld (bokserie) av Øvre Richter Frich
* barken «Fjeld»

Per 7. desember 2007 og ifølge Statistisk sentralbyrå, bar 2623 personer i Norge etternavnet Fjeld.
Elisabeth Kværne

**Elisabeth Kværne** (1953–2024) var en norsk folkemusiker på langeleik fra Nord-Aurdal i Valdres. Hun ga i 1985 ut albumet *På langeleik* og fikk for det Spellemannprisen 1985 i klassen folkemusikk/gammeldans. Albumet ble gjenutgitt i ny versjon i 1995. I 2005 fikk hun sammen med Ingar Ranheim Nord-Aurdals kulturpris for sin innsats for å bevare norsk og lokal folkemusikk. Hun var i mange år daglig leder for folkemusikkarkivet på Valdres Folkemuseum. Hun ble i 2018 utnevnt som hedersmedlem i FolkOrg.

## Referanser


## Eksterne lenker
*
Einar Andersen

:*For den tidligere Mjøndalen-spilleren Einar «Gubbe» Andersen, se [[Einar Andersen (Mjøndalen)]]*

**Einar «Bror» Andersen** (1929–2001) var en idrettsutøver fra Drammen. Han representerte Drafn i bandy, fotball og ishockey og spilte på landslaget i både bandy og ishockey. Han tok 11 NM-titler i bandy med 23 år mellom første og siste kongepokal. Einar Andersen er kjent under kallenavnet «Bror», og i Sverige som «Brorsan».

## Bandy
Som 17-åring spilte Andersen seg inn på førstelaget til Drafn i en tid da laget var ledende i landet. Denne plassen beholdt han i 25 år og var med på samtlige av Drafns triumfer på 1950-, 1960- og første halvdel av 1970-tallet. Han fikk med seg 11 norgesmesterskap og 400 obligatoriske kamper. Andersen la opp i 1973.

Andersen var gjennom en årrekke sentral på det norske landslaget. Under OL i Oslo i 1952, da bandy var prøvegren, scoret han det avgjørende målet da Norge slo Sverige 2–1. Dette var første gang at Norge slo Sverige i en landskamp i bandy. Andersen var også med på sølvlaget under VM i 1965 i Sovjetunionen. Til sammen fikk han 31 landskamper. Han var den første nordmann som oppnådde 25 landskamper.

## Ishockey
Drafns bandyspillere begynte i 1952 å spille ishockey ved siden av bandyen. «Knickers Lions» spilte seg opp fra 4. til 1. divisjon og Andersen spilte seg inn på landslaget. Han hadde gitt seg med ishockey da Drafn la ned aktiviteten i 1960.

Da Johanneshov ishockeystadion i Stockholm ble innviet i 1955 med en landskamp mellom Norge og Sverige, var det på forhånd store spekulasjoner om hvem som skulle få æren av å score det første målet. De fleste regnet med at det ville bli svenskenes toppscorer Sven Tumba. Det viste seg at det ble Einar «Bror» Andersen som scoret først. Det vakte stor oppsikt at denne prestasjonen ble utført av en norsk bandyspiller. Verdens Gang skrev følgende om hendelsen: 

## Etter karrieren
Drafn nominerte Andersen til Egebergs ærespris, men komiteen syntes at idrettene han hadde utmerket seg i var for ensartede til at han kunne tildeles prisen. Etter sine aktive år som lagspiller i fotball, bandy og ishockey, begynte «Bror» Andersen med tennis, og sikret seg en rekke norgesmesterskap i veteran-klassen. Det siste norgesmesterskapet i tennis tok han så sent som i 1998, tre år før han døde.

## Meritter
* Norsk mester i bandy 11 ganger for Drafn, i 1950, 1951, 1954, 1956, 1959, 1960, 1961, 1964, 1971, 1972 og 1973.
* 31 landskamper i bandy.
* Norges bandyforbunds bragdmerke
* 33 landskamper i ishockey.
* Flere ganger norgesmester i veterantennis, single og double.

## Referanser
Andorra under Paralympiske vinterleker 2002

Andorra deltok med to deltakere i de paralympiske vinterlekene 2002 i Salt Lake City, begge i alpin skiidrett.

## Medaljer

## Deltakere
;Alpin skiidrett
:Xavier Barios, Miquel Llongueras

## Eksterne lenker
* Resultater hos paralympic.org
Eventyr-ensemblet

**Eventyr-ensemblet** var et norsk ensemble for barn med Ingrid Kindem (tangenter), Elin Rosseland (vokal) og Anne-Lise Heide (vokal). Ensemblet har gitt ut albumet *Manndattera og Kjerringdattera / Huldra som var så giftesjuk* som besto av to hørespill for barn med sanger, regler og lydkulisser. For albumet fikk de Spellemannprisen 1996 i klassen barneplate.

## Referanser
Alfa Livsforsikring

**Alfa Livsforsikring AS** var et livsforsikringsselskap bestående av tidligere Andvake LL og Liv Nor AS. Selskapet gikk inn i Sparebanken NOR konsernet og endret da navn til NOR Forsikring AS. I 1993, i fusjonen mellom Gjensidige og Sparebanken NOR, ble NOR Forsikring fusjonert med Gjensidige Forsikring.
Bulgaria under Paralympiske vinterleker 2002

Bulgaria deltok med én deltaker i de paralympiske vinterlekene 2002 i Salt Lake City. Hun deltok i langrenn.

## Medaljer

## Deltakere
;Langrenn
:Blagovesta Koleva

## Eksterne lenker
* Resultater hos paralympic.org
BitComet

**BitComet** er en BitTorrent-klient skrevet i C++ for Microsoft Windows. Programmet er utgitt som proprietær freeware og er tilgjengelig på 43 ulike språk, inkludert norsk.

BitComet-klienten er et peer-to-peer-program som benytter BitTorrent-protokollen, og støtter blant annet samtidig nedlasting av flere torrenter, nedlastingskøer, muligheten til å velge nedlasting innen en torrentfil, muligheten til å hurtig gjenoppta nedlastinger, protokoll-kryptering, disk cache, muligheten til å sette maks opp- og nedlastingshastighet og UDP NAT traversal. BitComet har også et innlagt Internet Explorer-vindu som gjør det mulig å søke etter torrentfiler fra klienten.

## Eksterne lenker
*
Arvidsjaur lufthavn

**Arvidsjaur flygplats** (IATA: **AJR**, ICAO: **ESNX**) ligger i Arvidsjaur kommune i Norrbottens län i Sverige, 11 km fra Arvidsjaur tettsted. I 2012 hadde flyplassen 49320 passasjerer. Av disse var 29625 innenrikspassasjerer og 19695 utenrikspassasjerer.

## Ruter og selskaper

Ruten til Stockholm-Arlanda via Lycksele er en anbudsrute med støtte fra Trafikverket og flys pr 2012 2-3 ganger om dagen, avhengig av sesong.  

Om vinteren kommer det 2-3 charterfly i uka fra Frankfurt, Stuttgart, Hannover og München. I 2012 var disse flyvningene operert av Austrian Airlines. Like i nærheten av flyplassen har forskjellige tyske bilprodusenter testbaner for snø og is, og charterflygningene er retta mot den tyske bilindustriens behov.

## Referanser


## Eksterne lenker
* Hjemmeside for Arvidsjaur flyplass
* 
* Arvidsjaur Destinations
* Location for Arvidsjaur Airport
USA under Paralympiske vinterleker 2002

USA var vertsnasjon og deltok med 57 deltakere i de paralympiske vinterlekene 2002 i Salt Lake City. Nasjonen kom på andreplass etter Tyskland på medaljestatistikken.  

## Medaljer

### Gull
;Langrenn

;Alpin skiidrett

### Sølv
;Alpin skiidrett

### Bronse
;Alpin skiidrett

;Kjelkehockey

;Langrenn

## Deltakere
;Langrenn
:Robert Balk, Keith Barney, Candace Cable, Steve Cook, Mike Crenshaw, Beth Livingston, Scott McNeice, Willie Steward, Kelly Underkofler, Rob Walch

;Skiskyting
:Keith Barney, Candace Cable, Steve Cook, Rob Walch

;Kjelkehockey
:Patrick Byrne, David Conklin, Matt Coppens, James Dunham, Sylvester Flis, Manuel Jr. Guerra, Lonnie Hannah, Daniel Henderson, Joe Howard, Chris Manns, Brian Ruhe, Jack Sanders, Pat Sapp, Kip St. Germaine, Josh Wirt

;Alpint
:Sarah Billmeier, Kevin Bramble, Carl Burnett, Nick Catanzarite, Muffy Davis, Chris Devlin-Young, Sandy Dukat, Clay Fox, Adam Fromma, Lacey Heward, Lee Joiner, Allison Jones, Jennifer Kelchner, Dan Kosick, Csilla Kristof, Ken Lacome, Jim Lagerstrom, Jason Lalla, Greg Mannino, Monte Meier, Daniel Metivier, Andy Parr, Allison Pearl, Hannah Pennington, Mary Riddell, Jacob Rife, Reed Robinson, George Sansonetis, Joe Tompkins, Stephani Victor, Chris Waddell, Sarah Will. 

## Eksterne lenker
* Resultater hos paralympic.org
Saw II

***Saw II*** er oppfølgeren til den amerikanske skrekkfilmen *[[Saw]]*. I filmen finner vi ut at Amanda, som var et tidligere offer for Jigsaws spill, nå har fulgt med Jigsaws syke spill. 

## Handling
Filmen åpner med at seks mennesker som ikke kjenner hverandre, er fanget inne i et hus. De puster inn farlig nervegass. Det er gjemt seks motgifter rundt omkring inne i bygningen. Politi-etterforsker Eric Matthews og hans kollega Kerry finner en mann som heter Mike. Han er spion for politiet. 

Jigsaw har satt opp spillet slik at Mark må skjære ut sitt høyre øye for å få tak i en nøkkel som ligger inni. Denne nøkkelen åpner *Death Mask* som Jigsaw har satt rundt hodet hans. 

Eric Matthews finner ut hvor Jigsaw har hovedbasen sin. Der finner han ut at sønnen hans, Daniel, er med i Jigsaws nyeste syke spill. 

Amanda er en av disse seks personene i huset. I huset finnes det mange feller. Når politiet finner ut hvor dette er, finner de ut at bildene på skjermene ikke er direkte. I mellomtiden har Eric Matthews dratt til huset hvor alt har skjedd. Han blir fanget, på samme måte som Dr. Gordon og Adam ble fanget i Saw I. Hvordan det går med Matthews, finner man ut i *[[Saw III]]*.

## Skuespillere

* Tobin Bell som John Kramer
* Shawnee Smith som Amanda Young
* Donnie Wahlberg som etterforkser Eric Matthews
* Erik Knudsen som Daniel Matthews
* Franky G som Xavier
* Glenn Plummer som Jonas
* Emmanuelle Vaugier som Addison
* Beverley Mitchell som Laura
* Timothy Burd som Obi
* Dina Meyer som etterforsker Allison Kerry.
* Lyriq Bent som politibetjent Daniel Rigg.

## Eksterne lenker
* 
*
Chefookonvensjonen

**Chefoo-konvensjonen** (kinesisk: 烟台条约) var en traktat mellom Qing-Kina og Storbritannia som ble undertegnet av Thomas Wade og Li Hongzhang i Chefoo i den kinesiske provinsen Shandong den 21. august 1876. Den offisielle foranledning å løse «Margary-affæren», men de viktigere deler av traktaten hadde ingen direkte sammenheng med mordet på diplomaten Augustus Raymond Margary året før.

Det var britene som hadde overtaket og kineserne regnet senere traktaten som en av de ulikeverdige traktater som landet på den tiden ble presset til å inngå med utenlandske kolonimakter.

## Traktatens innhold

Konvensjonen bestod av 16 punkter organisert i tre seksjoner. Første seksjon dreide seg om straffetiltak mot mennene som hadde drept Margary og erstatning til hans slekt. Annen seksjon handlet om den offisielle kontakten mellom det kinesiske og det britiske riket samt om britenes ekstraterritoriale rettigheter. Tredje seksjon handlet om handel. Den forbød at det ble ilagt lijin (likin) i traktathavnene og forbød også andre former for kinesisk beskatning av utenlandske varer. Den fikk også åpnet en rekke nye traktathavner.  

Blant dem var Anqing ved Yangtzeelven. Det skulle imidlertid ta to år før det første britisk-registrerte dampskipet stevnet opp floden ovenfor Hankou.

Et annet resultat av traktaten var at den offisielle delegasjon kineserne måtte sende til Storbritannia for å uttrykke sin nasjonale beklagelse, ble til en permanent diplomatisk misjon. Det var starten på den kinesiske utenrikstjenestes permanente stasjoner utenlands.

## Ratifisering og ettermæle

Chefoo-konvensjonen ble ratifisert med det samme av kineserne, men ikke av britene før i juli 1885. Den betraktes i dag som en av de ulikeverdige traktater som på den tid ble påtvunget Kina. Den første ambassadøren ble Guo Songtao.

## Litteratur

*Wang Shên-tsu. *The Margary Affair and the Chefoo Agreement.* London, New York: Oxford University Press, 1940.
Bardiani CSF 7 Saber

**VF Group-Bardiani CSF-Faizané 2024** (UCI-kode **CSF**) er et  irsk/italiensk sykkellag.

Laget er registrert som er som profesjonelt kontinentallag, og deltar i enkelte World Tour-ritt gjennom "wildcards". Laget er ledet av Bruno Reverberi med assistanse fra sportsdirektørene Renato Braguglia og Fabiano Fontanelli. Reverberi har ledet laget siden oppstarten i 1982 med Termolan.

## 2026
### Ryttere

### Seire

## Eksterne lenker
*
Tønsberg Society of Jazz & Poetry

**Tønsberg Society of Jazz & Poetry** (norsk: «Tønsbergs samfunn for jazz og poesi») ble startet på Restaurant Fregatten i Tønsberg i 1967 med Ditlef Eckhoff, president, Brinck Johnsen, sekretær, Bjørn Floberg, litterær «attaché», Anne Marie Thorsen, kasserer og Eivind Henriksen, styremedlem.

Fregatten var vannhullet for datidens forfattere, lyrikere og kunstnere som hadde en tilknytning til Vestfold og i særdeleshet Tønsberg-distriktet. Her vanket Aasmund Brynildsen, Karin Bang, Gunnar Bull Gundersen, Harald Sverdrup, Stein Mehren, Mathis Mathisen, Knut Ødegård, Jens Bjørneboe, Bjørn Gunnar Olsen, Idar Kristiansen, Niels Fredrik Nielsen, Øyvind Thorsen og andre.

I og med at det befant seg et flygel i et hjørne på restauranten i denne bygningen, som også huset Hotel Maritim, hadde man anledning til å fremføre jazz med lokale og tilreisende musikere. Konseptet som utviklet seg på lørdagskveldene besto av to jazzavdelinger med kunstneriske innslag fra tilstedeværende eller inviterte diktere og/eller skuespillere. Innslagene var inspirert av strømningene i tiden som sprang ut fra Beat-generasjonen-miljøet fra vestkysten av USA, med eksponenter som Allen Ginsberg og Jack Kerouac. Det var også noen større konsertarrangementer med for eksempel Jan Garbarek Kvartett med Jan Erik Vold. Dette var ting som kunne trekke over 400 publikummere, men først etter at Hotel Klubbens store bankettsal var blitt tilgjengelig.

Den 7. desember 1967 ble Tønsberg Jazz & Poetry satt på Norgeskartet. Randi Hultin kom ned med stjernesaksofonisten til Charles Mingus, Clifford Jordan og bassisten Arild Andersen. Deler av klubbens virkeområde ble senere adoptert av den lokale klubben Urijazz (etablert i 1979).
Paul Ansteinsson

**Paul Ansteinsson** (født 29. juli 1885 i Vallset, Stange, død 6. mai 1939) var en kjent norsk dekoratør og kinomaler. Han begynte som lakkerer i Hamar i tenårene. Han tilbragte den første delen av sin studietid i Kristiania, og fortsatte utdannelsen i Paris og Düsseldorf.

Ansteinsson utførte flere store dekorasjonsoppdrag, for eksempel *Mauriske hall* (Hotell Bristol), Parkteatret i Oslo (1932, senere fjernet), Den norske Amerikalinjes bygg i Oslo, Løvenvold kino i Ålesund (1923) og Munken kino i Larvik. Han arbeidet i fresco- og seccoteknikk, og dekorerte store vegger i en rekke bygninger, også i utlandet. I Norge er han mest kjent for sine kinodekorasjoner, derav oppnavnet *kinomaleren*.

Ansteinsson underviste i 1930-årene ved Statens Håndverks- og Kunstindustriskole.

## Referanser


## Kilder
* Harald Grytten – Veggmaleria på Løvenvold – http://www.nyttiuka.no/default.aspx?menu=636&id=4646 
* William Knutzen – utdypning (NBL-artikkel) – http://nbl.snl.no/William_Knutzen
* Galleri Vera – http://www.verart.com/index.php?V=1&bioNo=1&bioName=Ansteinsson,%20Paul
* Paul Ansteinssons veggmalerier i Munken kino – http://www.digitaltfortalt.no/show_single.aspx?art_id=113023
Gamlebyen skole

**Gamlebyen skole** er en barneskole i bydel Gamle Oslo. 

I dag har skolen om lag 330 elever fordelt på 1.-7. klasse og to mottaksgrupper for nyankomne elever som lærer norsk. Skolens rektor (per våren 2026) er Geir Johansen. 

## Historikk

### Innvielse i 1881
Skolen ble grunnlagt i 1881 under navnet Oslo skole – selve navnet «Oslo skole» hadde imidlertid vært i bruk i flere hundre år. Ved innvielsen i 1881 bestod skolen av et treetasjers bygg som ble tegnet av arkitekt Nestor G. Thomassen. 

### Restaurering på 1990-tallet
På begynnelsen av 1990-tallet ble skolen totalrestaurert og gjenåpnet i 1994. 

### Spellemannprisen 1998
I 1998 ga skolen ut musikkalbumet *Syng som småfolk*, som ble tildelt Spellemannprisen 1998 i klassen barneplate. Utgivelsen og prisen førte til opprettelsen av Gamlebyen skolekor og av en egen trommegruppe.

### Skolelederforbundet
Fra 1986 fikk Norsk skolelederforbund leie lokaler i Gamlebyen skole. Forbundet flyttet til nye lokaler i Lakkegata i 1989.

## Rektorer
*  1994–2010: Karin Eger
* 2010–2017: Hanne Dannevig Hauge (til Kampen skole)
* 2017–2017: Jan Ljøner – konstituert (fra Kampen skole, til Foss videregående skole)
* 2017–: Geir Johansen

## Bildegalleri

File:7. Fra Barnetoget 17de Mai - no-nb digifoto 20140708 00005 bldsa PK18637.jpg|Fane for «Oslo skole» i barnetoget foran Slottet 17. mai tidlig på 1900-tallet. Foran går guttemusikken.
Fil:Gamlebyen skole W.jpg|Eldste fløy, mot Egedes gate.


## Referanser


## Eksterne lenker
* 
* Data og statistikk - MinOsloskole, Oslo kommune. Besøkt 7. februar 2018.
* Skolens hjemmeside
Kufstein

**Kufstein** er med 17&nbsp;500 innbyggere (2006) den nest største byen i den østerrikske delstaten Tirol. Den ligger ved elven Inn, der denne krysser grensen mellom Tirol og  Tyskland (Bayern). Kufstein er forvaltningssete for distriktet med samme navn.

Bybildet domineres av festningen Kufstein fra 1100-tallet. Med sin beliggenhet ved inngangen til Inndalen har festningen hatt stor strategisk betydning. Festningen (og byen) var opprinnelig i Regensburg bispedømmes besittelse og tilhørte lenge Bayern. 1504 tilfalt festningen, byen og tilliggende områder Tirol, men det måtte en beleiring av festningen til før borgens kommandant overga seg.

En av de mest kjente folkemusikkinspirerte viser i den tyskspråklige delen av Europa er Kufsteinlied, og på grunn av denne blir byen Kufstein omtalt som «Tirols perle» og «Byen ved den grønne elva Inn», og bidrar til Kufsteins popularitet som turistby.

Kufstein er også tilholdssted for skiprodusenten Kneissl.

## Referanser


## Eksterne lenker
*
Mogens Thorsens park

**Mogens Thorsens park** er en park langs vestsiden av Drammensveien mellom Lapsetorvet (Solli plass) og Skillebekk i Oslo. 

## Parken
Parken grenser i sydvest til Drammensveien, i vest og nord til bebyggelse til Niels Juels gate og Hydrobygget i Bygdøy allé 2, og i nord til Hydroparken (atskilt av nedkjøring til et parkeringsanlegg). 

Mye av parken er brukt til to barnehager, slik at den ikke er offentlig tilgjengelig park i vanlig forstand. Parken har mange store, flotte trær. 

## Historie
Mogens Thorsens og Hustrus Stiftelse 1863, med formål å gi 50 enker eller ugifte kvinner av den dannede klasse fri bolig i den bygningen som oppførtes på eiendommen. Området lå på løkken Bellevue, som skipsreder Mogens Thorsen kjøpte i 1835.

Stiftelsens hus lå langs Bygdøy allé og parken omkring dekket det som i dag er Hydrobygget, Hydroparken og Mogens Thorsens park. Hydroparken ble etablert da stiftelsens bygning ble revet og Hydrobygget stor ferdig i 1960.

## Litteratur
* Amund Helland: *Topografisk-statistisk beskrivelse over Kristiania*. Oslo, Aschehoug, 1917. Tredje del, side 137-138 (om Mogens Thorsens stiftelse)

## Eksterne lenker
* Flyfoto med kartmulighet
Kufstein (distrikt)

**Distriktet Kufstein** er et av ni forvaltningsdistrikter (*Bezirke*) i den østerrikske delstaten Tirol. Det er oppkalt etter byen Kufstein, som er forvaltningssetet. Nabodistriktene er Schwaz i vest og Kitzbühel i syd; dessuten grenser det til Bayern (Tyskland) i nord. Distriktet har til sammen 114 001 innbyggere (2024) og dekker et areal på 970&nbsp;km² .

Distriktet Kufstein består av den laveste delen (ned mot 499&nbsp;moh.) av Unterinntal samt flere mindre nordlige (Brandenberger Tal og Thierseetal) og sydlige sidedaler (Alpbachtal og Wildschönau).

## Kommuner
Distriktet Kufstein har 30 kommuner (innbyggertall i parentes):

## Referanser
Schwaz (distrikt)

**Distriktet Schwaz** er et av ni forvaltningsdistrikter (*Bezirke*) i den østerrikske delstaten Tirol. Det er oppkalt etter byen Schwaz, som er forvaltningssetet. Nabodistriktene er Innsbruck Land i vest, og Kufstein og Kitzbühel pluss Zell am See (Salzburg) i øst; dessuten grenser det til Bayern (Tyskland) i nord og Syd-Tirol (Italia) i syd. Distriktet har til sammen 76&nbsp;000 innbyggere (2005) og dekker et areal på 1800&nbsp;km².

Distriktet Schwaz består av det midterste avsnittet av Unterinntal samt de to store sidedalene Achental i nord og Zillertal i syd.

## Kommuner
Distriktet Schwaz har 39 kommuner: